รักษาสภาพแวดล้อมให้สะอาด
ถ้าจะทำความสะอาดให้หมดจด คุณจะต้องทิ้งวัสดุที่ใช้ปูพื้นกรงทั้งหมด ไม่ใช่แค่ทำความสะอาดจุดที่สกปรก เมื่อเอาวัสดุปูนอนออกแล้ว ให้ล้างพื้นและด้านข้างของกรงด้วยน้ำและสบู่ ล้างออกให้สะอาด แล้วใส่วัสดุปูนอนใหม่เข้าไปในกรง หลังจากใช้น้ำและสบู่ล้างกรงแล้ว คุณจะทำส่วนผสมน้ำสมสายชูขาวกับน้ำเข้มข้น 10% (น้ำส้มสายชู 1 ส่วนต่อน้ำ 9 ส่วน) เพื่อใช้ล้างกรงอีกทีก่อนเช็ดหรือตากพื้นกรงให้แห้งก็ได้ การใช้ส่วนผสมน้ำส้มสายชูนี้สัปดาห์ละครั้ง (ทุกครั้งที่ทำความสะอาดกรงทั้งกรง) อาจช่วยกำจัดกลิ่นได้ คุณควรทำความสะอาดกรงบางส่วนทุกวัน นอกเหนือไปจากการทำความสะอาดกรงทั้งกรงสัปดาห์ละครั้ง โดยเฉพาะในกรณีที่คุณเลี้ยงหนูตะเภาหลายตัวในกรงเดียวกัน สำหรับการทำความสะอาดตามจุด ให้เอาวัสดุปูนอนที่สกปรกแล้วออกไปทิ้งเมื่อถึงตอนเย็นของแต่ละวัน หนูตะเภาส่วนใหญ่จะใช้พื้นที่ส่วนหนึ่งของกรงเป็นห้องน้ำ การทำความสะอาดพื้นที่ที่เป็นห้องน้ำนี้ทุกวันจะช่วยเรื่องกลิ่นและความสะอาดได้ การทำความสะอาดตามจุดจะง่ายขึ้นหากคุณสามารถฝึกให้หนูตะเภาใช้กระบะทรายในการเข้าห้องน้ำได้ ให้ดูว่าปกติแล้วหนูตะเภาชอบใช้พื้นที่บริเวณไหนเป็นห้องน้ำ แล้ววางกระบะทรายสำหรับสัตว์เลี้ยงลูกด้วยนมขนาดเล็กไว้ในมุมนั้นของกรง  วางวัสดุปูนอนที่สกปรกแล้ว และมีก้อนอุจจาระใส่ไว้ในกระบะทราย เพื่อให้หนูตะเภาคุ้นชินกับกระบะใหม่ และเข้าใจว่าตรงนี้คือที่เข้าห้องน้ำ หากหนูตะเภาใช้กระบะทรายเป็นห้องน้ำ ก็ให้ให้ขนมเป็นรางวัล หากมันเปลี่ยนบริเวณที่เข้าห้องน้ำ ก็ให้ขยับกระบะทรายไปที่บริเวณใหม่นั้น ทำความสะอาดกระบะทรายทุกวัน โรยเบกกิ้งโซดาไว้ในพื้นกระบะทรายที่สะอาดอยู่ เพื่อช่วยกำจัดกลิ่น อย่าใส่ทรายที่จับตัวเป็นก้อนสำหรับกระบะของแมวในกระบะทรายของหนูตะเภาเป็นอันขาด ตัวเลือกที่เหมาะสมที่สุดคือวัสดุปูนอนที่ปลอดภัยสำหรับหนูตะเภา สเปรย์ทำความสะอาดที่ผลิตมาพิเศษสำหรับกรงสัตว์เล็กสามารถช่วยลดกลิ่นในกรงได้ ให้ไปดูที่ร้านขายของสำหรับสัตว์เลี้ยงดูว่ามีผลิตภัณฑ์ที่ปลอดภัยและใช้ได้กับหนูตะเภาหรือไม่  ก่อนจะใช้สเปรย์ทำความสะอาดกรง ให้เอาวัสดุปูนอนที่ใช้แล้วทั้งหมดออกจากกรง แล้วฉีดสเปรย์ถาดรองกรงให้ทั่ว ปล่อยให้สเปรย์ทำความสะอาดซึมเข้าไปในกรงประมาณ 3-5 นาที ใช้ผ้าขนหนูหยาบๆ เช็ดสเปรย์ทำความสะอาดและสิ่งสกปรกที่หลุดมาออกจากพื้นกรง ปล่อยให้กรงแห้งสนิท (เอาไปตากแดดถ้าเป็นไปได้) นำวัสดุปูนอนใหม่ใส่ในกรง แล้วอุ้มหนูตะเภากลับเข้าบ้านของมัน คุณยังควรใช้น้ำและสบู่เพื่อทำความสะอาดกรงอยู่ นอกเหนือไปจากการใช้สเปรย์ทำความสะอาดกรง วัสดุปูนอนที่ได้รับการออกแบบมาเพื่อระงับกลิ่น เช่น CareFRESH Advanced Odor Control Small Animal Bedding จะช่วยให้กรงมีกลิ่นหอมนานขึ้นได้  ใส่วัสดุปูนอนหนา 1-3 นิ้วในกรงหนูตะเภา อย่าลืมเอาวัสดุปูนอนที่เปียกหรือสกปรกออกไปทิ้งทุกวันด้วย  ถึงแม้ว่าวัสดุปูนอนระงับกลิ่นจะช่วยทำให้กรงหนูตะเภามีกลิ่นหอมขึ้น แต่คุณก็ยังควรทำความสะอาดกรงให้ดี และเปลี่ยนวัสดุปูนอนทั้งหมดอย่างน้อยสัปดาห์ละครั้ง
ทำความสะอาดกรงหนูตะเภาอย่างน้อยสัปดาห์ละครั้ง. ทำความสะอาดกรงหนูตะเภาตามจุดทุกวัน. ฝึกให้หนูตะเภาใช้กระบะทราย. ใช้สเปรย์ทำความสะอาดกรง. ใช้วัสดุปูนอนที่ควบคุมกลิ่น.
https://www.wikihow.com/Keep-Your-Guinea-Pigs-Smelling-Good
Maintaining a Clean Environment